Tatoeba sentences — language code: epo
Lasu nin dormi.
Oni invitis la kongrasanojn eniri.
La reĝo permesis al la sklavoj kanti.
Antaŭ ol vi eliros, mi deziras paroli al vi.
Ami la patrujon estas servi al ĝi.
Estis al mi agrable ekscii tion.
Estis kutimo de la spartanoj manĝi sen spicoj.
Estas horoj por labori kaj horoj por dormi.
Jam estas tempo, ke vi iru domen.
Inter tro alproksimiĝi kaj intence retiriĝi estas ja granda diferenco.
Inter la troa alproksimiĝo kaj la intenca retiriĝo estas ja granda diferenco.
Al tiaj ideoj, kiuj al la samtempuloj ŝajnas senenhava fantazio kaj al la posteuloj ŝajnas tia natura afero, ke ili ne komprenas, kiamaniere la homoj miljarojn vivis sen ĝi, - al tiaj ideoj apartenas ankaŭ la ideo de enkonduko de komuna lingvo por la komunikiĝoj inter diversaj popoloj.
Kiam niaj posteuloj legos en la historio, ke la homoj, tiuj ĉi reĝoj de la tero, tiuj ĉi plej altaj reprezentantoj de la monda inteligenteco, tiuj ĉi duon-dioj, en la daŭro de tutaj miljaroj vivis unuj apud la aliaj, ne komprenante unuj la aliajn, ili simple ne volos kredi.
Por tio ĉi oni ja bezonis nenian supernaturan forton, ili diros.
Ĉiu el tiuj ĉi homoj posedis ja kolekton da kondiĉaj sonoj, per kiuj li tute precize kompreniĝadis kun siaj plej proksimaj najbaroj.
Kiel do ne venis al ili en la kapon konsentiĝi inter si, ke unu el tiaj kolektoj da kondiĉaj sonoj estu enkondukita por la reciproka kompreniĝado inter ĉiuj, simile al tio, kiel la plimulto de la kulturaj popoloj estis enkondukita jam longe unu kondiĉa kolekto da mezuroj, unu kondiĉa alfabeto, unuj kondiĉaj muzikaj signoj k.t.p.!
Niaj posteuloj indignos, kiam ili ekscios, ke la homojn, kiuj penadis pri la enkonduko de komuna lingvo, la samtempuloj montradis per la fingroj, kiel maniulojn, bubojn, ne meritantajn la nomon de seriozaj homoj.
Kiam ili ekscios, ke pri tiuj ĉi homoj ĉiu malplenkapulo povis spritadi en la gazetoj, kiom li volis.
Kaj troviĝis neniu, kiu dirus al tiuj maplenkapuloj: vi povas trovi tiujn ĉi ideojn plenumeblaj aŭ ne plenumeblaj, - sed moki ilin, eĉ ne konatiĝinte kun ili, estas honte, sinjoroj!
Per kia rimedo la popoloj povus kompreniĝi inter si? - La popoloj povus kompreniĝi inter si per unu komuna lingvo.
Ĉu tia rimedo jam ekzistas? - Jes, tia rimedo jam ekzistas: ĝi estas Esperanto.
Kiel ĉi tie estas nomataj la homoj? - Ĉi tie la homoj estas nomataj “reĝoj de la tero”, “plej altaj reprezentantoj de la monda inteligenteco”, “duondioj”.
Ĉu la esperantistoj estas iuj buboj?- Ne, la esperantistoj estas neniaj buboj.
Kial la esperantistoj ne estas iuj buboj? - Ĉar la afero, por kiu ili batalas estas io tre serioza kaj povas alporti al la homaro nur grandan bonon.
Ĉu estas saĝe spritadi pri io, kun kio oni ankoraŭ ne konatiĝis? - Ne, tio estas malsaĝa.
Anstataŭ la vorto “miljaroj”, kian alian vorton ni povus konstrui per tiuj samaj elementoj? - Anstataŭ “miljaro” ni povas diri “jarmilo”.
Kion vi opinias pli grava: ĉu scipovi du aŭ tri lingvojn naciajn aŭ, krom sia gepatra, nur Esperanton? - Mi opinias pli grave scipovi, krom sia gepatra lingvo, ankaŭ Esperanton.